Managua

**Managua** ( [maˈnaɣwa], täuz' nimi ispanijan kelel *Leal Villa de Santiago de Managua*) om Nikaraguan pälidn da kaikiš suremb lidn. Se om ühtennimižen departamentan administrativine keskuz mugažo.

Lidn om valdkundan tegimišton, finansiden i opendusen keskuz.

## Etimologii
Managuan nimituz nahuatlin kelel (*Mana-ahuac*) znamoičeb «ümbärtud vedel».

## Istorii
Edel Kolumban erad kalanikoiden lidnut oli Managuan sijas. Ispanijan konkistadorad oma pannuded nügüdläižen Managua-lidnan alust 16. voz'sadas. Oficialine alusenpanend lidnaks tegihe vn 1819 5. sulakud. Vl 1852 lidn kändihe ripmatoman Nikaraguan pälidnaks. Vozil 1885, 1931 da 1972 lujad manrehkaidused murenziba lidnan paloid. Ei olend sauvondad rahvahanikoiden sodan tagut 1980-nzil vozil.

Managua šingotase sauvondmaterialiden pästandal, tekstil'tegimištol (puvillan ümbriradmine) i kengiden tehmižel, zell'tegimištol, sömtegimištol (oluden tehmine, kofen pakuitez, lehmänlihan produktad, surimiden ümbriradmine). Transnacionaližiden kompanijoiden palakundad ratas pälidnas, oz., Wal-Mart, Telefonica, Union Fenosa, Parmalat. Om molloid i rahvahidenkeskeižid adivpertid.

## Geografii
Lidn sijadase valdkundan päivlaskmas, Managuanjärven ( vai *Lago Xolotlán*) suvirandal, 83 m ü.m.t. keskmäižel korktusel. Järven kendäk om 55 m ü.m.t. korktusel. Lidnan fartaloiden korktuz om lujemb, ned seištas Managuan mägil, kudambiden korktuz om 700 metrhasai ü.m.t..

Klimat om tropine räk, päivoikaz päiči heinkus. Kun keskmäine lämuz om +26,2..+29,3 C° vodes läbi. Ekstremumad oma +15,0 C° (viluku, uhoku, sügüz'ku, kül'mku) i +39,2 C° (heinku). Il'man lämuz voib ületada +35 C° miččel taht kul. Paneb sadegid 1204 mm vodes, om kaht sezonad: neps (semendku-reduku, 130..280 mm kus) i kuiv (kül'mku-sulaku, 75 mm pol'vodes). Kun keskmäine relätivine nepsuz vajehtase 61..64 % röunoiš uhokus-sulakus, 78..83 % kezakus-kül'mkus.

## Tobmuz

Managua jagase seičemeks nomeruidud rajonaks ().

Lidnan tobmuden pämez' om alkald / alkaldesa (). Edeližed lidnan pämehed oma Deizi Torres (*Daisy Torres*, heinku 2009 − viluku 2018), Aleksis Arguel'jo (*Alexis Argüello*, vn 2009 viluku-kezaku, koli), Dionisio Marenko (*Dionisio Marenco*, 2005 — viluku 2009, eli vll 1946−2020).

## Eläjad
Vn 2012 kezakul pälidnan ristitišt oli 1 028 808 eläjad, ezilidnoidenke 2,1 mln ristituid (Nikaraguan kaikutte koumanz' eläi).

Kaik 23 universitetad sijadasoiš lidnas, anglijankel'žed-ki. Znamasine om valdkundaline Nikaraguan nacionaline avtonomine universitet (), sen aluz om pandud vl 1812 Leon-lidnha, viž fakul'tetad 24,6 tuhanke üläopenikoid.

## Transport
Managuas om kundališt transportad: avtobusoid da taksid. Ei ole raudted kaikes valdkundas, möihe metallaks sodan aigan.

Rahvahidenkeskeine soda- da civiline lendimport Augusto Sandinon nimed (*MGA / MNMG*, 1,6 mln passažiroid vl 2017) sijadase lidnan 6. rajonas. Sišpäi tehtas reisid Pohjoižamerikha i Keskuzamerikan äjihe maihe, mugažo Nikaraguadme, om jügureisid Majamihe. Toine pen' Punta Huete-jügulendimport sijadase Managuanjärven pohjoižrandal.

## Galerei

Mausoleo Carlos Fonseca.JPG|Karlos Fonsekan mavzolei (1988)
IglesiaManagua.png|Uz' päjumalanpert' Managuas, vn 2007 vai sen aigemba nägu
Banco de América Central, Managua.jpg|*BAC Credomatic*-bankan palakund (2007), ende Keskuzamerikan bankan päfater
IHNCA.jpg|Nikaraguan i Keskuzamerikan istorijan institut (*IHNCA*, Keskuzamerikan universitetan pala, keväz'ku 2012)
UCA Biblioteca.jpg|Keskuzamerikan universitetan kirjišt (2012)
Estadio Nacional Dennis Martinez .jpg|Nacionaline *Soberanía*-beisbolstadion (2019, om saudud vll 2016−2017, vhesai 2022 stadion Dennis Martines-beisbolvändajan nimed)
Sandino International Airport.jpg|Rahvahidenkeskeižen lendimportan Augusto Sandinon nimed terminal vl 2007


## Homaičendad


## Irdkosketused
* Lidnan tobmuden oficialine sait (''managua.gob.ni'').